HTA Lift - High Tech Aesthetic - HTA
Home » Technologies Anti-âge » HTA LIFT - Peeling ultrasons - RF - Electroporation » HTA Lift Lipale Tsa Bibele Jesu o Hlahela Setaleng - Websaete ea Molao ea Lipaki Tsa Jehova
NA UA tseba hore na lesea leo ke mang? Ke Jesu. O qeta ho hlahela ka setaleng. Setaleng ke moo ho lulang liphoofolo. Maria o robatsa Jesu sejelong, e leng moo litonki le liphoofolo tse ling li jellang teng. Empa ke hobane’ng ha Josefa le Maria ba le moo le liphoofolo? Na see ke sebaka seo ngoana a lokelang ho hlahela ho sona?
Che. Empa ba moo ka lebaka lena: ’Musi oa Roma, e leng Cesare Augustase, o ntšitse molao o reng motho e mong le e mong a khutlele motseng oo a hlahetseng ho oona ho ea ngolisa lebitso la hae moo. Josefa o hlahetse mona Bethlehema. Empa ha a fihla moo le Maria, ba fumana ho se na sebaka seo ba ka robalang ho sona. Kahoo ba tlameha ho lula mona le liphoofolo. Hona letsatsing leo feela Maria o ba le Jesu! Empa, joalokaha u bona, o phela hantle.
Na u bona balisa bao ba tlang ho tla bona Jesu? Ba ne ba alositse linku tsa bona bosiu, eaba ba bona khanya e khōlō. E ne e le lengeloi! Balisa bao ba ile ba tšoha haholo. Empa lengeloi la re: ‘Le se ke la tšoha! Ke le tšoaretse litaba tse molemo. Kajeno, Kreste Morena o hlahile Bethlehema. O tla pholosa batho! Le tla mo fumana a phuthetsoe ka masela a robalitsoe sejelong.’ Hona hoo ha tla mangeloi a mangata ’me a qala ho rorisa Molimo. Joale balisa bao ba tloha hang-hang ho ea batla Jesu, ’me joale ba mo fumane.
Na ua tseba hore na ke hobane’ng ha Jesu e le motho oa bohlokoa hakaale? Na ua tseba hore na ha e le hantle ke mang? Hopola hore paleng e qalang ea buka ena re buile ka Mora oa pele oa Molimo. Mora enoa o ile a sebetsa le Jehova ho etsa maholimo le lefatše le lintho tse ling tsohle. Ke Jesu!
Jehova o ile a tlosa bophelo ba Mora oa hae leholimong a bo kenya ka ho Maria. Eaba ngoana o qala ho hōla ka ho eena joalokaha bana ba bang ba hōla ka ho bo-’mè ba bona. Empa ngoana enoa e ne e le Mora oa Molimo. Qetellong Jesu o ile a hlahela mona setaleng Bethlehema. Na joale ua bona hore na ke hobane’ng ha mangeloi a ne a thabetse ho bolella batho hore Jesu o hlahile?
Leseanyana le setšoantšong moo ke mang, hona Maria o le beha hokae?
Ke hobane’ng ha Jesu a ile a hlahela setaleng sa liphoofolo?
Moo setšoantšong, banna bao ba kenang ka setaleng ke bo-mang, hona lengeloi le itse’ng ho bona?
Ke hobane’ng ha Jesu e le motho oa bohlokoa hakaale?
Cesare Augustase o ile a phetha karolo efe phethahatsong ea boprofeta bo mabapi le ho tsoaloa ha Jesu? (Luka 2:1-4; Mik. 5:2)
Motho e ka ba e mong oa bao ho thoeng ke “batho bao [Molimo] a khahloang ke bona” joang? (Luka 2:14; Mat. 16:24; Joh. 17:3; Lik. 3:19; Baheb. 11:6)
Haeba balisa bao ba ikokobelitseng ba Judea ba ne ba e-na le lebaka la ho thabela hore ho hlahile Mopholosi, bahlanka ba Molimo kajeno ba na le lebaka lefe le matla le ho feta la ho thaba? (Luka 2:10, 11; Baef. 3:8, 9; Tšen. 11:15; 14:6)
Ithute hore na ke hobane’ng ha Keresemese e ketekoa ka la 25 December.